				แบบรายงานสรุปผลการเข้ารับการฝึกอบรม
องค์การบริหารส่วนตำบลกะหรอ
โครงการฝึกอบรมด้านวิชาการหลักสูตร กลยุทธ์ในการจัดหาพัสดุแนวใหม่ตามพระราชบัญญัติ         การจัดซื้อจัดจ้างและการบริหารพัสดุภาครัฐ พ.ศ.2560
นายณัฏวุฒิ   เชาวรัญญู  ตำแหน่ง  เจ้าพนักงานพัสดุชำนาญงาน สังกัดกองคลังองค์การบริหารส่วนตำบลกะหรอ
		1.จำนวนผู้เข้ารับการสัมมนาในครั้งนี้ จำนวน 218 คน
		2.ผู้เข้ารับการสัมมนาในครั้งนี้ จำนวน 216 คน
		3.ระยะเวลา 2 วัน ระหว่างวันที่ 25 – 26  พฤษภาคม 2560  โดยมีรายละเอียดดังนี้
-วันที่ 25 พฤษภาคม 2560 ตั้งแต่เวลา 07.00 น. ถึง เวลา 16.00 น.
-วันที่ 26 พฤษภาคม 2560 ตั้งแต่เวลา 09.00 น. ถึง เวลา 16.00 น.
		4.สถานที่อบรม ณ  ห้องประชุมบงกชรัตน์ 2  โรงแรม เดอะทวิน โลตัส อำเภอเมือง จังหวัดนครศรีธรรมราช  หน่วยงานที่จัดมหาวิทยาลัยราชภัฏสวนสุนันทา
		5.วิทยากรมาให้ความรู้ ประกอบด้วย
-นางสาวรวีวัลย์  แสงจันทร์  ตำแหน่ง ผู้อำนวยการกลุ่มงานระเบียบว่าด้วยการพัสดุสำนักมาตรฐานการจัดซื้อจัดจ้างภาครัฐ  กรมบัญชีกลาง
		6.เอกสารที่ได้รับ  ประกอบด้วย
			-หนังสือกฎหมาย ระเบียบและหนังสือสั่งการที่เกี่ยวข้องกับการจัดซื้อจัดจ้างและการบริหารพัสดุภาครัฐ
			-เอกสารประกอบการบรรยาย หลักสูตร กลยุทธ์ในการจัดหาพัสดุแนวใหม่ตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ.2560
		7.งบประมาณที่ใช้  ประกอบด้วย
-ค่าลงทะเบียนเบิกจ่ายจากองค์การบริหารส่วนตำบลกะหรอเป็นเงิน จำนวน 3,900.-บาท (สามพันเก้าร้อยบาทถ้วน)
-ค่าเดินทาง ค่าที่พักและค่าเบี้ยเลี้ยงเบิกจ่ายจากองค์การบริหารส่วนตำบลกะหรอเป็นจำนวนเงินทั้งสิ้น 1,500.-บาท (หนึ่งพันห้าร้อยบาทถ้วน)
		8.ได้รับความรู้จากการฝึกอบรม ดังนี้
		วันแรกของการฝึกอบรม วันที่ 25 พฤษภาคม  2560 
			1.บทบัญญัติในการบังคับใช้ตาม พรบ.การจัดซื้อจัดจ้างและการบริหารพัสดุภาครัฐ พ.ศ.2560
				-การบังคับใช้ พรบ.ฯ เมื่อพ้นกำหนด 180 วัน นับแต่วันประกาศใน                  ราชกิจจานุเบกษา  ประกาศราชกิจจานุเบกษา วันที่ 4 กุมภาพันธ์  2560 มีผลบังคับใช้วันที่ 23 สิงหาคม 2560

				-ให้ยกเลิกบทบัญญัติเกี่ยวกับพัสดุ การจัดซื้อจัดจ้าง หรือการบริหารพัสดุในกฎหมาย ระเบียบ ข้อบังคับ ประกาศ ข้อบัญญัติและข้อกำหนดใดๆ ของหน่วยงานของรัฐ ที่อยู่ภายใต้บังคับแห่ง พรบ.การจัดซื้อจัดจ้างและการบริหารพัสดุภาครัฐ พ.ศ.2560
				-คำนิยาม ตาม พรบ. มาตรา 4
					-การจัดซื้อจัดจ้าง คือ การดำเนินงานเพื่อให้ได้มาซึ่งพัสดุ โดยการซื้อ จ้าง เช่า แลกเปลี่ยน หรือนิติกรรมอื่นตามที่กำหนดในกฎกระทรวง
					-พัสดุ คือ สินค้า งานบริการ งานก่อสร้าง งานจ้างที่ปรึกษา และงานออกแบบหรือควบคุมงานก่อสร้าง รวมทั้งการดำนินการตามที่กำหนดในกฎกระทรวง
					-สินค้า คือ วัสดุ ครุภัณฑ์ ที่ดิน สิ่งปลูกสร้าง ทรัพย์สินอื่นใด งานบริการที่รวมอยู่ในสินค้านั้นด้วย แต่มูลค่าของงานบริการต้องไม่สูงกว่ามูลค่าของสินค้านั้น
					-งานบริการ คือ งานจ้างบริการ จ้างเหมาบริการ จ้างทำของ รับขนตามประมวลกฎหมายแพ่งและพาณิชย์จากบุคคลธรรมหรือนิติบุคคล ไม่รวมจ้างลูกจ้างของหน่วยงานของรัฐ การรับขนในการเดินทางไปราชการหรือปฏิบัติงานของหน่วยงานรัฐ งานจ้างที่ปรึกษา งานจ้างออกแบบและควบคุมงาน และการจ้างแรงงานตามประมวลกฎหมายแพ่งและพาณิชย์
					-งานก่อสร้าง คือ งานก่อสร้างอาคาร สาธารณูปโภคหรือสิ่งปลูกสร้างอื่น และการซ่อมแซม ต่อเติม ปรับปรุง รื้อถอน หรือการกระทำลักษณะทำนองเดียวกันต่ออาคาร สาธารณูปโภคหรือสิ่งปลูกสร้าง รวมถึงงานบริการที่รวมอยู่ในงานก่อสร้างนั้นด้วยแต่มูลค่าของงานบริการไม่สูงกว่ามูลค่าของงานก่อสร้าง (ต้องมีผู้ควบคุมงาน)
					-อาคาร คือ สิ่งปลูกสร้างถาวรที่บุคคลเข้าอยู่หรือใช้สอย  เช่น อาคารที่ทำการ โรงพยาบาล โรงเรียน สนามกีฬา หรือสิ่งปลูกสร้างอย่างอื่นทำนองเดียวกันรวมถึงสิ่งก่อสร้างอื่นๆ ซึ่งสร้างเพื่อประโยชน์ใช้สอยสำหรับอาคารนั้นๆ เช่น เสาธง รั้ว ท่อระบายน้ำ หอถังน้ำ ถนน ไฟฟ้า ประปา หรือสิ่งอื่นๆ ซึ่งเป็นส่วนประกอบอื่นของตัวอาคาร เช่น เครื่องปรับอากาศ ลิฟท์ เครื่องเรือน
					-สาธารณูปโภค คือ งานอันเกี่ยวกับการประปา ไฟฟ้า การสื่อสาร การโทรคมนาคม การระบายน้ำ การขนส่งทางท่อ ทางน้ำ บก อากาศ รางหรือการอื่นที่เกี่ยวข้องซึ่งดำเนินการในระดับพื้นดิน ใต้ดิน เหนือพื้นดิน
					-งานจ้างที่ปรึกษา คือ งานจ้างบริการบุคคลธรรมดา หรือนิติบุคคล เพื่อเป็นผู้ให้คำปรึกษาหรือแนะนำแก่หน่วยงานของรัฐในด้านวิศวกรรม สถาปัตยกรรม ผังเมือง กฎหมาย เศรษฐศาสตร์ การเงิน การคลัง สิ่งแวดล้อม วิทยาศาสตร์ เทคโนโลยี สาธารณสุข ฯลฯ หรือด้านอื่นๆ ที่อยู่ในภารกิจของรัฐหรือหน่วยงานของรัฐ
					-งานจ้างออกแบบหรือควบคุมงานก่อสร้าง คือ งานจ้างบริการจากบุคคลธรรมดาหรือนิติบุคคลเพื่อออกแบบหรือควบคุมงานก่อสร้าง
การบริหารพัสดุ/...

					-การบริหารพัสดุ คือ การเก็บ บันทึก การเบิกจ่าย การยืม การตรวจสอบ การบำรุงรักษาและการจำหน่าย
					-ราคากลาง คือ ราคาเพื่อใช้เป็นฐานสำหรับเปรียบเทียบราคาที่ผู้ยื่นข้อเสนอได้ยื่นเสนอไว้ โดยมีรายละเอียดดังนี้
						(1) ราคาที่ได้จากการคำนวณตามหลักเกณฑ์ที่คณะกรรมการราคากลางกำหนด
						(2)ราคาได้จากฐานข้อมูลราคาอ้างอิงของพัสดุที่กรมบัญชีกลางจัดทำ
						(3)ราคามาตรฐานที่สำนักงบประมาณหรือหน่วยงานกลางกำหนด
						(4)ราคาที่ได้จากการสืบราคาจากท้องตลาด
						(5)ราคาที่เคยซื้อหรือจ้างครั้งหลังสุดภายในระยะเวลาสองปีงบประมาณ
						(6)ราคาอื่นใดตามหลักเกณฑ์ วิธีการหรือแนวทางปฏิบัติของหน่วยงานรัฐนั้น
					-วิธีใช้ราคากลาง ดังนี้
						-ถ้ามี (1) ให้ใช้ (1) ก่อน 
						-ถ้าไม่มี (1) ให้ใช้ (2) หรือ (3) ก่อน โดยจะใช้ (2) หรือ (3) ก่อนให้คำนึงถึงประโยชน์ราชการ (ราคาต่ำสุด)
						-ถ้าไม่มี (1)(2)(3) ให้ใช้ (4)(5)(6) จะใช้วงเล็บใดก่อนให้คำนึงถึงประโยชน์ราชการ (ราคาต่ำสุด)
					-เงินงบประมาณ หมายถึง เงินงบประมาณตามกฎหมายว่าด้วยงบประมาณรายจ่าย ตามกฎหมายว่าด้วยวิธีการงบประมาณ ตามกฎหมายว่าด้วยการโอนเงินงบประมาณ เงินซึ่งหน่วยงานรับไว้โดยได้รับอนุญาตจากรัฐมนตรีไม่ต้องนำส่งคลังตามกฎหมายว่าด้วยวิธีการงบประมาณหรือกฎหมายเงินคงคลัง เงินซึ่งหน่วยงานของรัฐได้รับไว้ไม่ต้องนำส่งคลังตามกฎหมาย และเงินภาษีอากร ค่าธรรมเนียม หรือผลประโยชน์อื่นใดที่ตกเป็นรายได้ของราชการส่วนท้องถิ่นตามกฎหมาย หรือราชการส่วนท้องถิ่นมีอำนานเรียกเก็บตามกฎหมาย ปละให้หมายรวมถึง เงินกู้ เงินช่วยเหลือและเงินอื่นตามที่กำหนดในกฎกระทรวง
					-หน่วยงานของรัฐ คือ ราชการส่วนกลาง ภูมิภาค ท้องถิ่น รัฐวิสาหกิจ องค์การมหาชน องค์กรอิสระ องค์กรอิสระตามรัฐธรรมนูญ หน่วยธุรการศาล มหาวิทยาลัยในกำกับรัฐ รัฐสภาและหน่วยงานในกำกับรัฐสภา หน่วยงานอิสระของรัฐ หน่วยงานอื่นที่กำหนดในกฎกระทรวง

-เจ้าหน้าที่/...

					-เจ้าหน้าที่ คือ ผู้มีหน้าที่เกี่ยวกับการจัดซื้อจัดจ้าง หรือการบริหารพัสดุ หรือผู้ได้รับมอบหมายอำนาจให้ปฏิบัติหน้าที่จัดซื้อจัดจ้าง จากผู้มีอำนาจของหน่วยงานของรัฐ
				-มาตรา 5 รัฐมนตรี  ให้รัฐมนตรีว่าการกระทรวงการคลังรักษาการตาม พรบ.จัดซื้อจัดจ้างฯ ให้มีอำนาจออกกฎกระทรวงและระเบียบเพื่อปฏิบัติตาม พรบ.จัดซื้อจัดจ้างฯ และเมื่อประกาศในราชกิจจานุเบกษาแล้วให้ใช้บังคับได้
				-หัวหน้าหน่วยงานของรัฐ (อยู่ระหว่างร่างระเบียบ คาดว่าระเบียบลูกจะออกภายใน 23 สิงหาคม 2560) หมายความว่า
					-ราชการส่วนกลาง คือ อธิบดี/หัวหน้าหน่วยงานที่เรียกชื่ออย่างอื่น
					-ราชการส่วนภูมิภาค ผู้ว่าราชการจังหวัด
					-ราชการส่วนท้องถิ่น นายกฯ อบจ./อบต./เทศมนตรี/เมืองพัทยา/ผู้ว่ากทม. หรือผู้ดำรงตำแหน่งที่เรียกชื่ออย่างอื่นที่มีกฎหมายกำหนดให้มีฐานะเทียบเท่า
					-รัฐวิสาหกิจ ผู้ว่าการ/ผู้อำนวยการ/กรรมการผู้จัดการใหญ่/หรือที่เรียกชื่ออย่างอื่นที่มีกฎหมายกำหนดให้มีฐานะเทียบเท่า
					-องค์การมหาชน ผู้อำนวยการ/หรือที่เรียกชื่ออย่างอื่นที่มีกฎหมายกำหนดให้มีฐานะเป็นผู้บริหารองค์การมหาชนนั้น
					-มหาวิทยาลัย อธิการบดี
					-หน่วยงานของรัฐอื่น ผู้บริหารสูงสุดของหน่วยงานของรัฐตามกฎหมายจัดตั้ง
				-คณะกรรมการที่กำหนดใน พรบ.จัดซื้อจัดจ้างฯ (มาตรา 4) มีปลัดกระทรวงมหาดไทยดูแล เพื่อไว้ให้คำปรึกษาและหารือปัญหาต่างๆ  ประกอบด้วย 5 คณะดังนี้
					(1)คณะกรรมการนโยบายการจัดซื้อจัดจ้างและการบริหารพัสดุภาครัฐ
					(2)คณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ
					(3)คณะกรรมการราคากลางและขึ้นทะเบียนผู้ประกอบการ 
					(4)คณะกรรมการความร่วมมือและป้องกันการทุจริต  (กำหนดประเภทงาน วงเงิน ที่จะต้องจัดทำสัญญาคุณธรรม  อยู่ระหว่างร่างระเบียบลูกคาดว่าจะแล้วเสร็จ 23 สิงหาคม 2560)
					(5)คณะกรรมการพิจารณาอุทธรณ์และข้อร้องเรียน
				-มาตรา 7 พรบ.จัดซื้อจัดจ้างฯ ไม่ใช้บังคับแก่
					(1)รัฐวิสาหกิจที่เกี่ยวกับการพาณิชย์ หารายได้เข้ารัฐ เช่น ไฟฟ้า ประปา

(2)การจัดหา/...
-5-
					(2)การจัดหายุทโธปกรณ์และบริการที่เกี่ยวกับความมั่นคงของชาติโดยวิธีรัฐต่อรัฐ (G to G) หรือจัดซื้อจัดจ้างที่กฎหมายของประเทศนั้นกำหนดเป็นอย่างอื่น
					(3)การซื้อ/จ้างเพื่อการวิจัย พัฒนาให้บริการวิชาการของสถาบันอุดมศึกษาหรือการจ้างที่ปรึกษาที่กระทำไม่ได้ตาม พรบ.จัดซื้อจัดจ้างฯ
					หมายเหตุ การยกเว้น คณะกรรมการนโยบายจะยกเว้นให้เป็นรายกรณีๆ ไป และต้องตราเป็นพระราชกฤษฎีกา โดยมีหลักการตาม มาตรา 8 ดังนี้
(1)คุ้มค่า พัสดุต้องมีคุณภาพ ตอบสนองการใช้งานราคาเหมาะสมมีแผนบริหารพัสดุเหมาะสม ชัดเจน
(2)โปร่งใส กระทำโดยเปิดเผย แข่งขันเป็นธรรม ปฏิบัติต่อผู้ประกอบการเท่าเทียมกัน มีเวลาเหมาะสมเพียงพอต่อการยื่นข้อเสนอ มีหลักฐานชัดเจน เปิดเผยข้อมูลทุกขั้นตอน
(3)มีประสิทธิภาพและประสิทธิผล  มีการวางแผนจัดซื้อจัดจ้าง/บริหารพัสดุล่วงหน้า มีการประเมินผลสัมฤทธิ์การจัดซื้อจัดจ้างและการบริหารพัสดุ
(4)ตรวจสอบได้ มีการเก็บข้อมูลการจัดซื้อจัดจ้างและการบริหารพัสดุอย่างเป็นระบบเพื่อประโยชน์ในการตรวจสอบ
				-มาตรา 9 การกำหนดคุณลักษณะเฉพาะของพัสดุที่จะจัดซื้อจัดจ้าง สามารถสรุปหลักเกณฑ์ได้ดังนี้
					(1).ให้คำนึงถึงคุณภาพ เทคนิค วัตถุประสงค์ของการจัดซื้อจัดจ้าง
					(2)ห้ามมิให้กำหนดให้ใกล้เคียงกับยี่ห้อใดยี่ห้อหนึ่ง หรือของผู้ขายรายใดรายหนึ่งโดยเฉพาะ (การล็อคสเปค)
					(3)ระบุยี่ห้อได้ในกรณี มียี่ห้อเดียว หรือต้องใช้อะไหล่ของยี่ห้อใด เช่น โทนเนอร์ ตลับหมึก อะไหล่รถยนต์ส่วนกลาง 
				-มาตรา 10 การเปิดเผยข้อมูล ห้ามมิให้หน่วยงานของรัฐเปิดเผยข้อมูล หรือรายละเอียดทางเทคนิคที่เป็นสาระสำคัญของผู้เสนอราคาซึ่งอาจทำให้เกิดการได้เปรียบเสียเปรียบระหว่างผู้เสนอราคาด้วยกัน เว้นแต่งเปิดเผยต่อผู้มีอำนาจตามกฎหมาย
				-มาตรา 11 การจัดทำแผนจัดซื้อจัดจ้างประจำปี  ให้หน่วยงานของรัฐจัดทำแผนจัดซื้อจัดจ้างประจำปี ตามหลักเกณฑ์ วิธีการที่รัฐมนตรีกำหนด (อยู่ระหว่างร่างระเบียบลูก คาดว่าจะเสร็จ 23 สิงหาคม 2560) ให้ประกาศเผยแพร่ในระบบสารสนเทศของกรมบัญชีกลางและของหน่วยงาน ให้ปิดประกาศ ณ สถานที่ปิดประกาศของหน่วยงาน
				ยกเว้น ไม่ต้องจัดทำแผน เมื่อ
					(1)จำเป็นเร่งด่วนหรือเป็นพัสดุต้องใช้ในราชการลับ

(2)วงเงิน/...

					(2)วงเงินไม่อยู่ในเกณฑ์ที่กำหนดให้จัดทำ  /เป็นพัสดุฉุกเฉินต้องใช้ทันทีทันใด หรือเป็นพัสดุที่จะขายทอดตลาด
					(3)งานจ้างที่ปรึกษา ที่มีวงเงินไม่อยู่ในเกณฑ์ /จำเป็นเร่งด่วน หรือเกี่ยวกับความมั่นคงของชาติ
					(4)เป็นงานจ้างออกแบบหรือควบคุมงานที่มีความจำเป็นเร่งด่วนหรือเกี่ยวข้องกับความมั่นคงของชาติ
				-มาตรา 12 การจัดทำบันทึกรายงานผลตามแผน เมื่อสิ้นสุดการจัดซื้อจัดจ้างหน่วยงานของรัฐต้องมีการบันทึกรายงานผลการพิจารณาจัดซื้อจัดจ้าง โดยมีรายละเอียด วิธีการ ขั้นตอนการจัดซื้อจัดจ้างและจัดเก็บไว้เป็นระบบ เพื่อประโยชน์ในการตรวจสอบ (อยู่ระหว่างร่างระเบียบลูก คาดว่าแล้วเสร็จ 23 สิงหาคม 2560)			
-มาตรา 13 การจัดซื้อจัดจ้าง ผู้มีหน้าที่ดำเนินการต้องไม่เป็นผู้มีส่วนได้เสียกับผู้ยื่นข้อเสนอหรือคู่สัญญา  (อยู่ระหว่างร่างระเบียบลูก คาดว่าแล้วเสร็จ 23 สิงหาคม 2560)
	-มาตรา 14 เพื่อให้การจัดซื้อจัดจ้างเป็นไปโดยความเรียบร้อย ไม่เกิดความเสียหายแก่หน่วยงานของรัฐ หากเกิดข้อผิดพลาดหรือหลงผิดเล็กน้อยในขั้นตอนหนึ่งขั้นตอนใด แต่ไม่มีผลต่อการจัดซื้อจัดจ้างอย่างมีนัยสำคัญ การจัดซื้อจัดจ้างนั้นสามารถดำเนินการต่อไปได้
-มาตรา 15 ผู้มีอำนาจสั่งซื้อสั่งจ้าง  (อยู่ระหว่างร่างระเบียบลูก คาดว่าแล้วเสร็จ 23 สิงหาคม 2560)
		(1)วิธีประกาศเชิญชวน 
			-หัวหน้าหน่วยงานของรัฐ ไม่เกิน 500 ล้านบาท
			-ผู้มีอำนาจเหนือขึ้นไปหนึ่งขั้น เกิน 500 ล้านบาท
		(2)วิธีคัดเลือก
			-หัวหน้าหน่วยงานของรัฐ ไม่เกิน 100 ล้านบาท
			-ผู้มีอำนาจเหนือขึ้นไปหนึ่งขั้น เกิน 100 ล้านบาท
		(3)วิธีเฉพาะเจาะจง
			-หัวหน้าหน่วยงานของรัฐ ไม่เกิน 50 ล้านบาท
			-ผู้มีอำนาจเหนือขึ้นไปหนึ่งขั้น เกิน 50 ล้านบาท
หมวด 2 การมีส่วนร่วมของภาคประชาชนและผู้ประกอบการในการป้องกันการทุจริต มาตรา 16 – มาตร 19 สรุปได้ดังนี้
-เพื่อความโปร่งใสในการจัดซื้อจัดจ้างต้องจัดให้ภาคประชาชนมีส่วนร่วมในการสังเกตการณ์ขั้นตอนหนึ่งขั้นตอนใด

-จัดให้มี/...

-จัดให้มีการจัดทำสัญญาคุณธรรมเพื่อป้องกันการทุจริตระหว่างหน่วยงานของรัฐและผู้ยื่นข้อเสนอ โดยคำนึงถึงวงเงิน มาตรการป้องกันการทุจริต ความเสี่ยงในการทุจริต และความคล่องตัวในการจัดซื้อจัดจ้าง
-ให้มีผู้สังเกตการณ์ที่มีความรู้ เป็นกลาง ไม่มีส่วนได้เสียเข้าร่วมโครงการตั้งแต่การจัดทำร่าง TOR  ร่างเอกสารเชิญชวนจนถึงสิ้นสุดโครงการ
หมวด 3 คณะกรรมการต่างๆ /อำนาจ/หน้าที่ มาตรา 20 – มาตรา 45 สรุปได้ดังนี้
	(1)คณะกรรมการนโยบายการจัดซื้อจัดจ้างและการบริหารพัสดุ มีรัฐมนตรีเป็นประธาน มีอำนาจหน้าที่ดังนี้
		-กำหนดนโยบาย/ตีความวินิจฉัยปัญหา กำหนดแนวทาง แบบ ตัวอย่าง มีอำนาจเชิญบุคคลที่เกี่ยวข้องมาชี้แจง เสนอความเห็น ส่งเอกสาร หลักฐานที่เกี่ยวข้องประกอบการพิจารณา
(2)คณะกรรมการวินิจฉัยปัญหาการจัดซื้อจัดจ้างและการบริหารพัสดุ มีปลัดกระทรวงการคลังเป็นประธาน มีอำนาจหน้าที่ดังนี้
		-ตีความอนุมัติยกเว้นระเบียบ ให้คำปรึกษาโดยให้แล้วเสร็จภายใน 30 วันนับแต่ได้รับข้อหารือ สั่งการระงับการจัดซื้อจัดจ้างไว้ก่อนได้ เว้นแต่ลงนามสัญญาไปแล้ว
(3)คณะกรรมการราคากลางและขึ้นทะเบียนผู้ประกอบการ มีอธิบดีกรมบัญชีกลางเป็นประธาน มีอำนาจหน้าที่ดังนี้
		-ยกเว้น ผ่อนผัน ตีความ วินิจฉัยปัญหา ให้คำปรึกษาแนะนำ ทบทวน ประกาศ เกี่ยวกับราคากลาง
		-กำหนดหลักเกณฑ์ วิธีการ และเงื่อนไขการขึ้นทะเบียนผู้ประกอบการ
(4)คณะกรรมการร่วมมือป้องกันการทุจริต มีปลัดกระทรวงการคลังเป็นประธาน มีอำนาจหน้าที่ดังนี้
		-กำหนดแนวทางป้องกันการทุจริตการจัดซื้อจัดจ้าง คัดเลือกโครงการ ผู้สังเกตการณ์
		-กำหนดแบบข้อตกลงคุณธรรมและประเมินผู้เข้าร่วมโครงการข้อตกลงคุณธรรม และรายงานผล
(5)คณะกรรมการพิจารณาอุทธรณ์และข้อร้องเรียน มีปลัดกระทรวงการคลังเป็นประธาน มีอำนาจหน้าที่ดังนี้
		-วินิจฉัยอุทธรณ์ ข้อร้องเรียนและรายงานผล


หมวด 4/...

				หมวด 4 องค์กรสนับสนุนดูแลการจัดซื้อจัดจ้างและการบริหารพัสดุภาครัฐ มาตรา 46 – มาตรา 50  โดยให้กรมบัญชีกลางทำหน้าที่ ซึ่งสรุปรายละเอียดได้ดังนี้
					-ดูแล พัฒนาระบบการจัดซื้อจัดจ้างผ่านอิเล็กทรอนิกส์และประกาศเผยแพร่ข้อมูลเครือข่ายสารสนเทศให้ประชาชนเข้าตรวจดูได้
					-จัดทำฐานข้อมูลราคาอ้างอิงพัสดุ โดยคำนึงถึงราคาตลาด                    และเผยแพร่ให้หน่วยงานใช้เป็นข้อมูล (พัสดุอย่างเดียวกันไม่ใช้ราคาเหมือนกันทั่วประเทศก็ได้) จัดทำอย่างน้อย                     ปีละ 2 ครั้ง
					-รวบรวม วิเคราะห์ ประเมินผลรายงานปัญหา อุปสรรคเสนอต่อคณะกรรมการนโยบายฯ ปีละครั้ง โดยให้หน่วยงานของรัฐส่งรายงานผลการปฏิบัติงานต่อกรมบัญชีกลางให้คณะกรรมการนโยบายฯ เห็นชอบ/ประกาศ
					-ให้จัดทำหลักสูตรฝึกอบรมเจ้าหน้าที่ ที่ปฏิบัติงานเกี่ยวกับการจัดซื้อจัดจ้างให้เชี่ยวชาญและให้ได้รับเงินเพิ่มสำหรับตำแหน่งพิเศษ (อยู่ระหว่างร่างระเบียบลูก คาดว่าแล้วเสร็จ 23 สิงหาคม 2560)
					-ปฏิบัติงานธุรการจัดประชุมฯ งานวิชาการให้แก่คณะกรรมการต่างๆ
				หมวด 5 การขึ้นทะเบียนผู้ประกอบการ มาตรา 51 – มาตรา 53 ให้คณะกรรมการราคากลางมีอำนาจ โดยสรุปได้ดังนี้
					-ประกาศกำหนดให้งานก่อสร้างสาขาใด/วงเงินเท่าใด/ผู้ประกอบการสาขานั้นจะมีสิทธิ์เข้าร่วมเสนอราคาต่อหน่วยงานของรัฐได้จะต้อง
						(1)ต้องขึ้นทะเบียนไว้ต่อกรมบัญชีกลาง
						(2)เปิดโอกาสให้ผู้ประกอบการก่อสร้างทุกรายมีสิทธิ์ขอขึ้นทะเบียนได้ตลอดเวลา
					-ประกาศกำหนดให้ผู้ประกอบการพัสดุอื่นขึ้นทะเบียนนอกเหนือจากงานก่อสร้างก็ได้				
					-ประกาศรายชื่อผู้ได้ขึ้นทะเบียนไว้แล้วในระบบสารสนเทศของกรมบัญชีกลาง และปรับปรุงข้อมูลให้เป็นปัจจุบันที่มีการเปลี่ยนแปลง และเมื่อกรมบัญชีกลางได้ขึ้นทะเบียนผู้ประกอบการงานก่อสร้างและพัสดุอื่นไว้แล้วหน่วยงานของรัฐไม่ต้องขึ้นทะเบียนประเภทนั้นอีก
					-กำหนดคุณสมบัติต้องห้ามขึ้นทะเบียน การเพิกถอนชื่อ อัตราค่าธรรมเนียมขึ้นทะเบียน การอุทธรณ์ให้เป็นไปตามที่กำหนดในกฎกระทรวง
				หมวด 6 การจัดซื้อจัดจ้าง 
				-มาตร 54  บทบัญญัติในหมวดนี้ใช้บังคับการจัดซื้อจัดจ้างพัสดุ ยกเว้นงานจ้างที่ปรึกษาและงานจ้างออกแบบหรือควบคุมงานก่อสร้าง
มาตรา 55/...

				-มาตรา 55 การจัดซื้อจัดจ้างพัสดุ อาจกระทำได้ 3 วิธีดังนี้
					1.วิธีประกาศเชิญชวนทั่วไป ได้แก่ การเชิญชวนผู้ประกอบการทั่วไปที่มีคุณสมบัติตรงตามเงื่อนไขที่กำหนดให้เข้ายื่นข้อเสนอ
					2.วิธีคัดเลือก ได้แก่ การเชิญชวนเฉพาะผู้ประกอบการที่มีคุณสมบัติตรงตามเงื่อนไขที่กำหนดซึ่งต้องไม่น้อยกว่า 3 ราย ให้เข้ายื่นข้อเสนอเว้นแต่งานนั้น มีผู้ประกอบการที่มีคุณสมบัติตรงตามที่กำหนดน้อยกว่า 3 ราย มีเงื่อนไขดังนี้
					(ก)ใช้วิธีประกาศเชิญชวนทั่วไปแล้วไม่มีผู้ยื่นข้อเสนอ หรือมียื่นแต่ไม่ได้รับการคัดเลือก
					(ข)พัสดุที่ต้องการต้องมีคุณลักษณะเฉพาะเป็นพิเศษ หรือซับซ้อน/ต้องผลิต/จำหน่าย/ก่อสร้าง/ให้บริการโดยผู้ประกอบการที่มีฝีมือเฉพาะ/ชำนาญเป็นพิเศษ/มีทักษะสูง/มีจำนวนจำกัด
					(ค)จำเป็นเร่งด่วนต้องใช้พัสดุนั้นเนื่องจากเกิดเหตุการณ์ที่ไม่อาจคาดหมายได้ หากใช้วิธีประกาศเชิญชวนทั่วไปจะไม่ทันการ
					(ง)เป็นพัสดุที่โดยลักษณะการใช้งานมีข้อจำกัดทางเทคนิคที่จำเป็นต้องระบุยี่ห้อเป็นการเฉพาะ
					(จ)พัสดุที่จำเป็นต้องซื้อจากต่างประเทศโดยผ่านองค์การระหว่างประเทศ
					(ฉ)พัสดุใช้ราชการลับ/หรือต้องปกปิด/หรือเกี่ยวกับความมั่นคงของประเทศ
					(ช)งานจ้างซ่อมพัสดุที่ต้องถอดตรวจเพื่อทราบความชำรุดเสียหายจึงประมาณค่าซ่อมได้ เช่น ซ่อมเครื่องจักร เครื่องมือกล เครื่องยนต์ฯ
					(ซ)กรณีอื่นที่กำหนดในกฎกระทรวง
					-คณะกรรมการจัดซื้อจัดจ้างโดยวิธีคัดเลือก มีหน้าที่ดังนี้
						1.เปิดซองข้อเสนอของผู้ยื่นเสนอราคาทุกราย
						2.จัดทำบัญชีเอกสารหลักฐานของผู้เสนอราคาที่ยื่นทุกราย
						3.คัดเลือกผู้เสนอราคาที่ถูกต้องตามหลักเกณฑ์ เงื่อนไขที่กำหนดไว้ในหนังสือเชิญชวน และมีคุณภาพคุณสมบัติที่เป็นประโยชน์ต่อหน่วยงานของรัฐมากที่สุด
						4.สรุปรายงานผลการพิจารณาพร้อมเสนอความเห็น ต่อหัวหน้าหน่วยงานของรัฐ ผ่านหัวหน้าเจ้าหน้าที่จัดซื้อจัดจ้าง 
						5.เมื่อหัวหน้าหน่วยงานของรัฐ พิจารณาเห็นชอบให้เสนอต่อผู้มีอำนาจสั่งซื้อสั่งจ้างต่อไป

3.วิธีเฉพาะเจาะจง/...

					3.วิธีเฉพาะเจาะจง ได้แก่ การเชิญชวนผู้ประกอบการที่มีคุณสมบัติตรงตามเงื่อนไขที่กำหนด รายใดรายหนึ่ง ให้เข้ายื่นข้อเสนอ หรือให้เข้าเจรจาต่อรองราคา หรือการจัดซื้อจัดจ้างพัสดุกับผู้ประกอบการโดยตรง วงเงินเล็กน้อย มีเงื่อนไขดังนี้
					(ก)ใช้ทั้งวิธีประกาศเชิญชวนทั่วไปและวิธีคัดเลือก หรือใช้วิธีคัดเลือกแล้วแต่ไม่มีผู้ยื่นข้อเสนอ หรือข้อเสนอนั้นไม่ได้รับการคัดเลือก
					(ข)เป็นพัสดุที่มีการผลิต/จำหน่าย/ก่อสร้าง/ให้บริการทั่วไป และมีวงเงินเกินวงเงินตามที่กำหนดในกฎกระทรวง
					(ค)มีผู้ประกอบการโดยตรงเพียงรายเดียว/หรือเป็นตัวแทนจำหน่ายหรือตัวแทนผู้ให้บริการรายเดียวในประเทศไทย และไม่มีพัสดุอื่นใช้ทดแทนได้
					(ง)จำเป็นต้องใช้พัสดุโดยฉุกเฉิน เนื่องจากอุบัติภัย/ภัยธรรมชาติ/เกิดโรคติดต่ออันตรายตามกฎหมายว่าด้วยโรคติดต่อ และหากใช้วิธีประกาศเชิญชวนทั่วไป หรือวิธีคัดเลือกอาจเสียหายอย่างร้ายแรง
					(จ)พัสดุที่จะซื้อจ้างเกี่ยวพันกับที่เคยซื้อไว้ก่อนแล้ว จำเป็นต้องซื้อจ้างเพิ่มเติมเพื่อความสมบูรณ์ หรือต่อเนื่อง โดยมีมูลค่าไม่สูงกว่าที่เคยซื้อจ้างไว้ก่อนแล้ว
					(ฉ)พัสดุที่จะขายทอดตลาดโดยหน่วยงานของรัฐ องค์การระหว่างประเทศ/หรือหน่วยงานของต่างประเทศ
					(ช)เป็นที่ดิน/สิ่งก่อสร้างที่ต้องซื้อเฉพาะแห่ง
(ซ)กรณีอื่นตามที่กำหนดในกฎกระทรวง
					การซื้อจ้างในต่างประเทศ จะใช้วิธีคัดเลือกหรือวิธีเฉพาะเจาะจงก่อนโดยไม่ใช้วิธีประกาศเชิญชวนทั่วไปก่อนก็ได้ (รัฐมนตรีออกกฎกระทรวงตามข้อ) โดยมีเงื่อนไขดังนี้
						-ข้อ (ข) หรือ (ซ) ให้เป็นพัสดุที่ต้องการส่งเสริม/สนับสนุน กรณีนี้ให้ใช้วิธีเฉพาะเจาะจงตามข้อ (ซ) ก่อน
				-มาตรา 56 การจัดซื้อจัดจ้างพัสดุ โดยวิธีประกาศเชิญชวน  กระทำได้ 3 วิธี คือ
					1.วิธีตลาดอิเล็กทรอนิกส์ (e-Market) ได้แก่ การจัดหาพัสดุวงเงินเกิน 500,000 บาทขึ้นไปที่เป็นสินค้าซับซ้อน มีมาตรฐานซึ่งได้กำหนดประเภทสินค้าไว้ใน e-Catalog
					2.วิธีประกวดราคาอิเล็กทรอนิกส์ (e-Bidding) ได้แก่ จัดหาพัสดุวงเงินเกิน 500,000 บาทขึ้นไป เป็นสินค้าซับซ้อน มีเทคนิคเฉพาะ ซึ่งไม่ได้กำหนดไว้ใน e-Catalog
					3.วิธีสอบราคา ได้แก่ การจัดหาพัสดุวงเงินเกิน 500,000 บาทขึ้นไป แต่ไม่เกิน 5,000,000 บาท ให้กระทำได้เฉพาะกรณีสภาพพื้นที่มีข้อจำกัดในการใช้วิธี e-Market/ e-Bidding หรือใช้แล้วจะล่าช้าเป็นปัญหาอุปสรรคในการทำงาน

วิธีประกาศเชิญชวน/...

		วันที่สองของการฝึกอบรม วันที่ 26 พฤษภาคม  2560 
			วิธีประกาศเชิญชวนทั่วไป (e-Market/e-Bidding) มีแนวทางดังนี้
				1.การเสนอราคาโดยใบเสนอราคา ได้แก่ การจัดซื้อหรือจ้างครั้งหนึ่งวงเงินเกิน 500,000 – 5,000,000 บาท	
				2.การเสนอราคาโดยการประมูลอิเล็กทรอนิกส์ ได้แก่ การจัดซื้อจัดจ้างครั้งหนึ่งวงเงินเกิน 5,000,000 บาทขึ้นไป
			การจัดทำเอกสารซื้อหรือจ้างด้วยวิธีตลาดอิเล็กทรอนิกส์ ให้ทำตามตัวอย่างที่คณะกรรมการนโยบายกำหนด หากทำแตกต่างและไม่เสียเปรียบให้กระทำได้
			ปัจจุบันการจัดหาสินค้าด้วยวิธีตลาดอิเล็กทรอนิกส์ (e-market) ให้ใช้กับการจัดหาสินค้า 3 รายการ ได้กำหนดไว้ใน e-Catalog ดังนี้
				1.วัสดุสำนักงานมี 4 รายการได้แก่ 
					1.1 ผงหมึก/ตลับหมึก 
					1.2 แฟ้มเอกสาร
					1.3 เทปปิดสำหรับการเข้าเล่ม
					1.4 กระดาษถ่ายเอกสารหรือพิมพ์งานทั่วไป
				2.ยารักษาโรคมี 2 รายการได้แก่
2.1 ยารักษาภาวะต่อมลูกหมากโต
2.2 ยาป้องกันและรักษาภาวะขาดแคลเซียม
				3.โต๊ะและเก้าอี้สำนักงาน 
					3.1 โต๊ะสำนักงาน
						3.1.1ประเภทโต๊ะคอมพิวเตอร์
						3.1.2ประเภทโต๊ะทำงาน
					3.2 เก้าอี้สำนักงาน
						3.2.1เก้าอี้สำนักงานแบบมีล้อ
						3.2.2เก้าอี้สำนักงานแบบไม่มีล้อ
			การเสนอราคาของผู้ขาย/ผู้รับจ้าง/ผู้ให้บริการโดยใบเสนอราคา วงเงินเกิน 500,000 บาท แต่ไม่เกิน 5,000,000 บาท ให้ดำเนินการดังนี้
				1.ผู้เสนอราคาได้รับใบคำขอให้เสนอราคาทางระบบ e-GP หากประสงค์เสนอราคาให้ส่งใบคำขอเสนอราคาผ่านระบบ e-GP ภายในเวลากำหนด
				2.ผู้เสนอราคาเตรียมกรอกแบบใบเสนอราคาก่อนวันเสนอราคา เพื่อส่งเข้ามายังหน่วยงานของรัฐผ่านระบบ e-GP ในวันและเวลาทำการที่หน่วยงานของรัฐกำหนด
3.เมื่อถึงกำหนด/...

				3.เมื่อถึงกำหนดวัน เวลาเสนอราคา ให้ผู้เสนอราคา Log in เข้าสู่ระบบการจัดซื้อจัดจ้างภาครัฐด้วยอิเล็กทรอนิกส์ของกรมบัญชีกลางเพื่อเสนอราคาผ่านระบบ e-GP และสามารถเสนอราคาได้เพียงครั้งเดียวเท่านั้น
			การเสนอราคาโดยวิธีการประมูลอิเล็กทรอนิกส์ (e-Market กรณี Thai Auction) วงเงินเกิน 5,000,000 บาทขึ้นไป แต่เป็นสินค้าใน e-Catalog
				1.ให้ผู้ขาย/ผู้รับจ้าง/ผู้ให้บริการ เมื่อได้รับใบคำขอให้เสนอราคาทางระบบ               e-GP  และประสงค์เสนอราคาให้ส่งใบเสนอราคาทางระบบ e-GP ในวันและเวลาทำการที่หน่วยงานของรัฐกำหนด
				2.ก่อเริ่มเสนอราคา ให้ผู้ค้า Log in เข้าระบบฯ และทดสอบระบบภายในเวลาที่หน่วยงานของรัฐกำหนด (15 นาที)
				3.เริ่มกระบวนการเสนอราคาโดยการประมูลผ่านระบบอิเล็กทรอนิกส์ ไม่เกิน 30 นาที ในวันเวลาราชการ กรณีมีการเสนอราคาหลายรายการอาจสิ้นสุดนอกเวลาราชการก็ได้ ระหว่างเสนอราคาผู้เสนอราคาจะไม่เห็นราคาของผู้เสนอรายอื่น โดยมีสัญลักษณ์ปรากฏหน้าจอหากเป็นรายต่ำสุด
			การพิจารณาผลการเสนอราคาให้ดำเนินการตามประกาศฯ โดยมีเงื่อนไขดังนี้
				1.กรณีมีผู้เสนอราคาหลายราย
					-ให้เสนอความเห็นให้ซื้อ/จ้าง รายที่ราคาต่ำสุด
					-กรณีมีผู้เสนอราคาต่ำสุดเท่ากันหลายราย ให้พิจารณาผู้ที่เสนอราคาในลำดับแรก
				2.กรณีมีผู้เสนอราคารายเดียว
					-หากเห็นว่ามีความเหมาะสมและเป็นประโยชน์ต่อราชการ ให้เสนอให้รับราคา
					-หากเห็นว่าไม่เหมาะสมและไม่เป็นประโยชน์ต่อราชการ ให้ยกเลิก
				3.กรณีไม่มีผู้เสนอราคา
					-ให้เสนอความเห็นให้ยกเลิก แล้วดำเนินการใหม่ หรือใช้วิธีคัดเลือก หรือวิธีเฉพาะเจาะจงก็ได้ แล้วแต่กรณี
			การเสนอราคา e-Market สิ้นสุดลง ให้ดำเนินการดังนี้
				1.วันรุ่งขึ้นถัดจากวันเสนอราคา
					-ให้เจ้าหน้าที่เปิดระบบ จะเห็นว่ามีผู้เข้ามาเสนอราคากี่ราย ระบบประมวลผลว่าใครเสนอราคารายต่ำสุด ใครชนะราคาระบบจะบันทึกผู้ชนะราคาไว้
					-ให้เจ้าหน้าที่จัดพิมพ์เอกสารการเสนอราคาของผู้ชนะราคารายต่ำสุด 1 ชุด และลงลายมือชื่อกำกับไว้ในใบเสนอราคาและเอกสารทุกแผ่น

2.ให้เจ้าหน้าที่/...
-13-
				2.ให้เจ้าหน้าที่เพื่อตรวจสอบคุณสมบัติผู้เสนอราคารายต่ำสุดที่ถูกต้องตามเงื่อนไข และมีคุณภาพคุณสมบัติเป็นประโยชน์ต่อราชการ และเสนอต่อหัวหน้าหน่วยงานของรัฐอนุมัติสั่งซื้อ และให้จัดทำประกาศผลผู้ชนะราคาขึ้นในเว็บไซต์แจ้งผลให้ผู้ชนะทราบ/นัดวันทำสัญญา พร้อมลงเลขที่สัญญา จัดทำขั้นตอนในระบบ e-GP ระยะที่ 2 ต่อไป
				3.กรณีรายต่ำสุดเสนอราคาผิดเงื่อนไข จะยกเลิกก็ได้ หรือจะพิจารณารายต่ำถัดไปก็ได้ หากจะพิจารณารายต่ำถัดไปให้แจ้งกรมบัญชีกลางเพื่อดำเนินการในระบบ e-GP ให้ถูกต้องต่อไป
			วิธีการต่อรองราคา กรณีผู้ชนะราคาเสนอราคาสูงกว่างบประมาณที่จะซื้อหรือจ้าง ให้ดำเนินการดังนี้
				1.ให้เรียกผู้เสนอราคารายนั้นมาต่อรองราคาให้ราคาที่เสนอใหม่ไม่สูงกว่าวงเงินงบประมาณ หรือหากตกรองราคาแล้วยังสูงกว่าวงเงินงบประมาณจะต้องไม่เกิน 10%ของวงเงินที่จะซื้อ/จ้าง และหากเห็นว่าเป็นราคาที่เหมาะสมให้เสนอซื้อ/จ้างจากผู้เสนอราคารายนั้น
				2.หากต่อรองราคาแล้วไม่ได้ผล ให้เรียกรายที่เห็นสมควรซื้อ/จ้างทุกรายมาเสนอราคาใหม่พร้อมกัน โดยผ่านใบเสนอราคา หากราคาไม่สูงกว่างบประมาณหรือสูงกว่าไม่เกิน 10% ถ้าเห็นว่าเป็นราคาที่เหมาะสมให้เสนอซื้อ/จ้างจากผู้เสนอราคารายนั้น
				3.ถ้าดำเนินการตาม 2. แล้วไม่ได้ผลให้เสนอความเห็นให้
					-ปรับลดรายการ/จำนวน/เนื้องาน หรือ
					-ของบประมาณเพิ่มเติม หรือ
					-ยกเลิกการจัดหาเพื่อดำเนินการใหม่แล้วแต่กรณี
			การรายงานผลการเสนอราคาเมื่อการพิจารณาเสร็จสิ้น และระยะเวลาอุทธรณ์ในวิธี                e-Market และ วิธี e-Bidding
				1.วิธี e-Market  ดำเนินการดังนี้
1.ให้หัวหน้าเจ้าหน้าที่ สรุปรายงานผลต่อหัวหน้าหน่วยงานของรัฐพิจารณาให้ความเห็นชอบอนุมัติสั่งซื้อ/จ้างต่อไป 	
2.ให้หัวหน้าหน่วยงานของรัฐแจ้งผลให้ผู้เสนอราคาทุกรายทราบว่าหากคัดค้าน ผลการพิจารณาให้อุทธรณ์ภายใน 15 วันนับแต่วันได้รับแจ้ง
				2.วิธี e-Bidding ดำเนินการดังนี้
	1.คณะกรรมการจัดซื้อจัดจ้างโดยวิธีประกาศเชิญชวนทั่วไป สรุปรายงานผลต่อหัวหน้าหน่วยงานของรัฐพิจารณาให้ความเห็นชอบอนุมัติสั่งซื้อ/จ้างต่อไป 	
2.ให้หัวหน้าหน่วยงานของรัฐแจ้งผลให้ผู้เสนอราคาทุกรายทราบว่าหากคัดค้าน ผลการพิจารณาให้อุทธรณ์ภายใน 15 วันนับแต่วันได้รับแจ้ง

การประกาศ/...

				การประกาศผลการพิจารณาในเว็บไซต์ของหน่วยงานของรัฐและของกรมบัญชีกลางปิดประกาศที่หน่วยงานด้วย/และเผยแพร่ทางอื่นด้วยก็ได้
			การเสนอราคาโดยวิธีประกวดราคาอิเล็กทรอนิกส์ 
1.การจัดหาครั้งหนึ่งมีวงเงินเกิน 500,000 บาทขึ้นไป
2.มีรายละเอียด คุณลักษณะที่มีความซับซ้อน มีเทคนิคเฉพาะ หรือ
3.เป็นสินค้าหรือบริการที่ไม่ได้กำหนดไว้ในระบบ e-Catalog
			โดยให้ผู้ขาย ผู้ให้บริการหรือผู้รับจ้างเข้ายื่นประกวดราคาอิเล็กทรอนิกส์ ผ่านระบบจัดซื้อจัดจ้างภาครัฐด้วยอิเล็กทรอนิกส์ e-GP ของกรมบัญชีกลาง
			ขั้นตอนประกวดราคาอิเล็กทรอนิกส์ e-Bidding ใช้กับเงินเกิน 500,000 บาทขึ้นไป สินค้าที่ซับซ้อน/มีเทคนิคเฉพาะ หรือไม่ใช่สินค้าตาม e-Market  ให้ดำเนินการดังนี้
				1.ส่วนราชการจัดทำร่างประกาศประกวดราคา
				2.เผยแพร่ให้ประชาชนวิจารณ์
				3.ประกาศร่างประกาศประกวดราคาที่ผ่านการวิจารณ์แล้วไปยังผู้ค้า
				4.ผู้ค้าต้องซื้อเอกสารประกวดราคาก่อนจึงสามารถดาวน์โหลดเอกสารได้
				5.ต้องวางหลักประกันการเสนอราคาก่อน
				6.เสนอราคา
				7.หน่วยงานของรัฐพิจารณาผล
				8.ประกาศผลผู้ชนะราคา
			การวิจารณ์ร่างประกาศและเอกสารประกาศ ซึ่งประกอบด้วย TOR  วงเงินไม่เกิน 500,000 บาท ถึง 5,000,000 บาท จะให้วิจารณ์หรือไม่ก็ได้ วงเงินเกิน 5,000,000 บาทขึ้นไปต้องให้วิจารณ์
			หลักประกันการเสนอราคา กำหนดให้ใช้สำหรับวิธี e-Bidding  ดังนี้
			1.เช็คหรือดร๊าฟท์ที่ธนาคารเช็นสั่งจ่าย ซึ่งลงวันที่ใช้เช็ค/ดร๊าฟท์นั้นชำระต่อเจ้าหน้าที่ หรือก่อนวันนั้นไม่เกิน 3 วันทำการ
			2.หนังสือคำประกันอิเล็กทรอนิกส์ของธนาคารภายในประเทศ
			3.หนังสือค้ำประกันของบริษัทเงินทุนหรือบริษัทเงินทุนหลักทรัพย์ที่ประกอบธุรกิจค้ำประกันและธนาคารแห่งประเทศไทยได้แจ้งเวียนรายชื่อแล้ว
			4.พันธบัตรรัฐบาลไทย
			กรณีผู้เสนอราคานำเช็คหรือพันธบัตรรัฐบาลไทยตามข้อ 1 หรือ 3 ดังกล่าวมาเป็นหลักประกัน ให้ดำเนินการดังนี้
			1.ให้ผู้เสนอราคาส่งมาในรูปแบบ PDF File  ผ่านระบบ e-GP

2.ให้หน่วยงาน/...

			2.ให้หน่วยงานของรัฐกำหนดให้ส่งต้นฉบับมาให้ตรวจสอบความถูกต้องภายใน 5 วันทำการ นับถัดจากวันเสนอราคา โดยกำหนดวันเวลาให้ชัดเจนในเอกสารแนบท้าย
			3.วิธีคืนหนังสือค้ำประกันธนาคารให้หน่วยงานของรัฐคืนให้แก่ธนาคารผ่านระบบ e-GP แล้วแจ้งให้ผู้เสนอราคาทราบผ่านระบบ e-GP (ปัจจุบันผู้เสนอราคาคืนได้เองทางระบบ e-GP)
			การกำหนดหลักเกณฑ์การตัดสินผู้ชนะราคา (ต้องเขียนไว้ในประกาศด้วย) กระทำได้ 2 วิธี อย่างใดอย่างหนึ่งและให้ใช้หลักเกณฑ์ดังกล่าวพิจารณาทั้งโครงการ
			1.หลักเกณฑ์ตัดสินด้วยราคา ใช้กับกรณีพัสดุที่เป็นมาตรฐานและมีคุณภาพดีเพียงพอตามต้องการใช้งานและเป็นประโยชน์ต่อทางราชการ ให้ใช้หลักเกณฑ์ราคาเป็นเงื่อนไขพิจารณารายต่ำสุด
			2.หลักเกณฑ์ราคาประกอบเกณฑ์คุณภาพ ใช้กับพัสดุที่มีลักษณะซับซ้อน มีเทคโนโลยีสูง มีเทคนิคเฉพาะ จำเป็นต้องพิจารณาคุณภาพ หรือประสิทธิภาพดีตรงความต้องการใช้งานเป็นประโยชน์ต่อหน่วยงานของรัฐมากที่สุด ให้พิจารณาคัดเลือกผู้ยื่นข้อเสนอที่ได้คะแนนรวมสูงสุดเป็นผู้ชนะราคา  โดยมีหลักเกณฑ์ดังนี้
				-เกณฑ์ราคา ให้คะแนนไม่น้อยกว่าร้อยละ 40 
				-เกณฑ์อื่นๆ ให้คะแนนรวมกันไม่น้อยกว่าร้อยละ 60
			หลักเกณฑ์การตัดสินโดยใช้เกณฑ์ราคาประกอบเกณฑ์คุณภาพ ให้พิจารณาจาก
			1.ต้นทุนตลอดอายุการใช้งาน
			2.มาตรฐานของสินค้า หรือบริการ
			3.การบริการหลังการขาย
			4.พัสดุที่รัฐต้องส่งเสริม สนับสนุนที่สร้างนวัตกรรม หรืออนุรักษ์พลังงานหรือสิ่งแวดล้อมและอื่นๆ ตามที่กำหนดในกฎกระทรวง
			5.การประเมินผลการปฏิบัติงานของผู้ประกอบการ หากรายใดไม่มีข้อมูลให้ได้คะแนนค่ากลาง คือ กึ่งหนึ่งของคะแนนที่กำหนด เช่น 10 ให้ 5 คะแนน
			6.ข้อเสนอด้านเทคนิคหรืออื่นๆ 
			มาตรา 66 การลงนามในสัญญาจะกระทำได้เมื่อล่วงพ้นระยะเวลาการอุทธรณ์/และไม่มีผู้ใดอุทธรณ์ ตามมาตรา 117 หรือมีอุทธรณ์แต่คณะกรรมการพิจารณาอุทธรณ์แจ้งว่าให้ดำเนินการจัดซื้อจัดจ้างต่อไปได้
			ข้อยกเว้นให้ลงนามในสัญญาได้ มีกรณีดังนี้
			1.กรณีจำเป็นเร่งด่วนตามมาตรา 65 (1)(ค) เกิดเหตุการณ์ไม่คาดหมายต้องจัดซื้อจัดจ้างเร่งด่วน
			2.การจัดซื้อจัดจ้างโดยวิธีเฉพาะเจาะจง
			3.การจัดซื้อจัดจ้างที่มีวงเงินเล็กน้อย
มาตรา 67/...

			มาตรา 67 หลักเกณฑ์การยกเลิกการจัดซื้อจัดจ้างก่อนลงนามในสัญญา (ก่อนลงนามในสัญญาหน่วยงานของรัฐอาจประกาศยกเลิกการจัดซื้อจัดจ้างได้)  มีเงื่อนไขดังนี้
			1.ไม่ได้รับการจัดสรรงบประมาณ หรือได้รับแต่เงินไม่เพียงพอ
			2.พบว่ามีการกระทำที่เข้าลักษณะมีผลประโยชน์ร่วมกัน หรือมีส่วนได้ส่วนเสียหรือมีการขัดขวางการแข่งขันเสนอราคา หรือสมยอมกัน หรือมีการทุจริตในการเสนอราคา
			3.การทำการจัดซื้อจัดจ้างต่อไปอาจส่งผลเสียหายต่อหน่วยงานของรัฐหรือกระทบต่อสาธารณประโยชน์
			4.กรณีอื่นๆ ตามที่กำหนดในกฎกระทรวง
			การยกเลิกเป็นเอกสิทธิ์ของหน่วยงานของรัฐ จะเรียกร้องค่าเสียหายใดๆ ไม่ได้
			การยกเลิกให้แจ้งเหตุผลให้ผู้ซื้อเอกสารหรือรับหนังสือเชิญชวนทุกราย
			หากมีหน่วยงานของรัฐเข้ายื่นเสนอราคาเพียง 2 ราย ไม่ถือว่ามีผลประโยชน์ร่วมกัน
			หมวด 7 งานจ้างที่ปรึกษา มาตรา 69 – มาตรา 78
			การจ้างที่ปรึกษา กระทำได้ 3 วิธี ได้แก่
			1.วิธีประกาศเชิญชวนทั่วไป ได้แก่ การเชิญชวนที่ปรึกษาทั่วไปที่มีคุณสมบัติตรงตามเงื่อนไขที่กำหนดให้เข้ายื่นข้อเสนอ ใช้กับงานที่ไม่ซับซ้อน/งานลักษณะประจำ/งานที่มีมาตรฐานตามหลักวิชาชีพมีที่ปรึกษาสามารถทำงานนั้นได้เป็นการทั่วไป
			2.วิธีคัดเลือก ได้แก่ การเชิญชวนเฉพาะที่ปรึกษาที่มีคุณสมบัติตรงตามเงื่อนไขที่กำหนดไม่น้อยกว่า 3 รายให้เข้ายื่นข้อเสนอ เว้นแต่ ในงานนั้นมีที่ปรึกษาที่มีคุณสมบัติตรงตามเงื่อนไขน้อยกว่า 3 ราย การจ้างที่ปรึกษาโดยวิธีคัดเลือกให้กระทำได้ดังนี้
				(ก)ใช้วิธีประกาศเชิญชวนทั่วไปแล้ว แต่ไม่มีผู้ยื่นข้อเสนอ หรือข้อเสนอนั้นไม่ได้รับการคัดเลือก
				(ข)เป็นงานที่ซับซ้อน ซับซ้อนมาก หรือที่มีเทคนิคเฉพาะ ไม่เหมาะที่จะต้องดำเนินโดยวิธีประกาศเชิญชวนทั่วไป
				(ค)เป็นงานจ้างที่ปรึกษาที่ปรึกษาในงานที่จะจ้างจำนวนจำกัด
				(ง)กรณีอื่นตามที่กำหนดในกฎกระทรวง
			3.วิธีเฉพาะเจาะจง ได้แก่ การเชิญชวนที่ปรึกษาที่มีคุณสมบัติตรงตามเงื่อนไขที่กำหนด เฉพาะรายใดรายหนึ่งให้เข้ายื่นข้อเสนอหรือให้เข้าเจรจาต่อรองราคา  โดยกระทำได้ดังนี้
				(ก)ใช้วิธีประกาศเชิญชวนทั่วไปแล้วไม่มีผู้ยื่นข้อเสนอ หรือข้อเสนอนั้นไม่ได้รับการคัดเลือก
				(ข)งานจ้างที่มีวงเงินค่าจ้างครั้งหนึ่งไม่เกินวงเงินตามที่กำหนดในกฎกระทรวง

(ค)เป็นงานจ้าง/...

				(ค)เป็นงานจ้างที่จำเป็นต้องจ้างที่ปรึกษารายเดิมทำต่อจากงานที่ได้ทำไว้แล้วเนื่องจากเหตุผลทางเทคนิค
				(ง)เป็นงานจ้างที่ปรึกษาในงานนั้นจำนวนจำกัด และวงเงินค่าจ้างไม่เกินกำหนดในกฎกระทรวง
				(จ)มีที่ปรึกษาในงานนั้นเพียงรายเดียว
				(ฉ)จำเป็นต้องจ้างเร่งด่วน  หรือเกี่ยวกับความมั่นคงของชาติ หากล่าช้าจะเสียหายแก่หน่วยงานของรัฐ หรือความมั่นคงของชาติ
				(ช)กรณีอื่นตามที่กำหนดในกฎกระทรวง
			ที่ปรึกษาที่จะเข้าร่วมเสนองานต่อหน่วยงานของรัฐได้ต้องมีคุณสมบัติดังนี้
				-ต้องขึ้นทะเบียนเป็นที่ปรึกษาไทย ไว้กับศูนย์ข้อมูลที่ปรึกษาสำนักงานบริหารหนี้สาธารณะ กระทรวงการคลัง
				-เงื่อนไขที่ปรึกษาไม่ได้ขึ้นทะเบียนที่ปรึกษา มีข้อยกเว้นดังนี้
					(ก)ได้รับหนังสือรับรองจากศูนย์ข้อมูลที่ปรึกษาว่าไม่มีที่ปรึกษาสาขาบริการหรืองานนั้น
					(ข)เป็นงานจ้างที่ปรึกษาของหน่วยงานของรัฐในต่างประเทศ
				-การขึ้นทะเบียน/เพิกถอนที่ปรึกษา/อัตราค่าจ้าง/การอุทธรณ์ ให้เป็นไปตามกฎกระทรวง โดยคำนึงถึงองค์ประกอบต่าง เช่น จำนวนคน/เดือน อัตราค่าครองชีพ  และความสอดคล้องกับกฎหมายที่เกี่ยวข้องกับการประกอบอาชีพที่ปรึกษาด้วย
			เกณฑ์การพิจารณาคัดเลือกที่ปรึกษา ให้คำนึงถึงความคุ้มค่า และวัตถุประสงค์ของงานจ้างเป็นสำคัญมีเกณฑ์ดังนี้
				(ก)ผลงานและประสบการณ์ของที่ปรึกษา
				(ข)วิธีบริหารและวิธีปฏิบัติงาน
				(ค)จำนวนบุคลากรที่ร่วมงาน
				(ง)เป็นที่ปรึกษาที่รัฐต้องการสนับสนุน
				(จ)ข้อเสนอทางด้านการเงิน
				(ช)เกณฑ์อื่นๆ ตามกฎกระทรวงกำหนด	
			การจ้างออกแบบหรือควบคุมงานก่อสร้าง มี 4 วิธี 
				1.วิธีประกาศเชิญชวนทั่วไป ใช้กับงานก่อสร้างที่มีลักษณะไม่ซับซ้อน เช่น โรงเก็บพัสดุ คลังสินค้า อาคารจอดรถยนต์ ตลาด อาคารขนาดเล็ก การออกแบบที่ใช้มาตรฐาน ประเภทบ้าน                  ที่อยู่อาศัย

2.วิธีคัดเลือก/...

				2.วิธีคัดเลือก มีผู้ให้บริการที่มีคุณสมบัติตามตามเงื่อนไขไม่น้อยกว่า 3 ราย มายื่นข้อเสนอ เว้นแต่มีน้อยกว่า 3 ราย ให้กระทำดังนี้
					ก.ใช้วิธีประกาศเชิญชวนทั่วไปแล้วไม่มีผู้ยื่นข้อเสนอ หรือข้อเสนอนั้นไม่ได้รับการคัดเลือก
					ข.ใช้กับงานที่มีลักษณะซับซ้อน หรือซับซ้อนมาก 
					ค.เป็นงานออกแบบหรือใช้ความคิด
					ง.กรณีอื่นตามที่กฎกระทรวงกำหนด
				3.วิธีเฉพาะเจาะจง ใช้กับกรณีที่หน่วยงานของรัฐเลือกจ้างผู้ให้บริการรายใดรายหนึ่งซึ่งเคยทราบหรือเห็นความสามารถแล้ว ตามที่คณะกรรมการดำเนินงานจ้างออกแบบหรือควบคุมงานก่อสร้างโดยวิธีเฉพาะเจาะจงได้พิจารณาเสนอแนะให้จ้างโดยกระทำได้ดังนี้
					ก.ใช้วิธีประกาศเชิญชวนทั่วไปแล้วไม่มีผู้ยื่นข้อเสนอ หรือข้อเสนอนั้นไม่ได้รับการคัดเลือก
					ข.ใช้กับงานจ้างที่มีวงเงินงบประมาณค่าก่อสร้างไม่เกินวงเงินตามที่กฎกระทรวงกำหนด
					ค.งานที่จำเป็นเร่งด่วน หรือเกี่ยวกับความมั่นคงของชาติ หากล่าช้าจะเสียหายแก่หน่วยงานของรัฐ หรือความมั่นคงของชาติ
					ง.เป็นงานที่จำเป็นต้องให้ผู้บริการรายเดิมทำต่อจากงานที่ได้ทำไว้แล้ว เนื่องจากเหตุผลทางเทคนิค
					จ.กรณีอื่นตามที่กฎกระทรวงกำหนด
				4.วิธีประกวดแบบ ใช้กับกรณีหน่วยงานของรัฐเชิญชวนผู้ให้บริการที่มีคุณสมบัติตรงตามกำหนดเข้ายื่นข้อเสนอ
					-เพื่อออกแบบงานก่อสร้างที่มีลักษณะพิเศษ เป็นที่เชิดชูคุณค่าทางด้านศิลปกรรม หรือสถาปัตยกรรมของชาติ
					-หรืองานอื่นตามที่กำหนดในกฎกระทรวง
				คุณสมบัติของผู้ให้บริการจ้างออกแบบหรือควบคุมงานจ้าง
					1.ต้องมีใบอนุญาตประกอบอาชีพสถาปัตยกรรม หรือวิศวกรรม            แล้วแต่กรณี
					2.กรณีเป็นนิติบุคคล ต้องเป็นผู้ได้รับการขึ้นทะเบียนไว้กับสภาวิชาชีพนั้นๆ ด้วย
					3.ต้องไม่เป็นผู้มีส่วนได้เสียกับผู้ประกอบงานก่อสร้างนั้น ตามระเบียบที่รัฐมนตรีกำหนด
4.เป็นงาน/...

					4.เป็นงานที่จำเป็นต้องให้ผู้บริการรายเดิมทำต่อจากงานที่ได้ทำไว้แล้วเนื่องจากเหตุผลทางเทคนิค
					5.กรณีอื่นตามที่กำหนดในกฎกระทรวง
				การทำสัญญา ทำได้ 2 ลักษณะ
					1.ทำตามที่คณะกรรมการนโยบายกำหนด
					2.ทำข้อตกลงเป็นหนังสือไว้ต่อกัน
				-สัญญาที่จำเป็นต้องมีข้อความแตกต่างไปจากแบบที่กำหนดแต่มีสาระสำคัญตามแบบสัญญา/ไม่ทำให้หน่วยงานของรัฐเสียเปรียบให้กระทำได้
				-เว้นแต่ เห็นว่าไม่รัดกุมเพียงพอให้ส่งร่างให้สำนักงานอัยการสูงสุดพิจารณาเห็นชอบ
				-ก่อนหรือทำตามแบบที่เคยผ่านการพิจารณาจากสำนักงานอัยการสูงสุดได้
				-กรณีไม่ได้ทำสัญญาตามแบบ หรือไม่ได้ส่งร่างสัญญาให้สำนักงานอัยการสูงสุดพิจารณาก่อน ให้ส่งให้เห็นชอบภายหลังได้ ถ้าให้แก้ไข ให้แก้ไขสัญญาและถือว่าสัญญานั้นมีผลสมบรูณ์
				-กรณีไม่ได้ทำสัญญาตามแบบ หรือไม่ได้แก้ไขสัญญาตามความเห็นของสำนักงานอัยการสูงสุดหรือคู่สัญญาไม่ยินยอมแก้ไข ส่วนที่เป็นสาระสำคัญ หรือผิดพลาดอย่างร้ายแรง ให้ถือว่าสัญญานั้นเป็นโมฆะ
				-สัญญาที่จำเป็นต้องทำเป็นภาษาต่างประเทศให้ทำเป็นภาษาอังกฤษและต้องทำข้อสรุปสาระสำคัญแห่งสัญญาเป็นภาษาไทยตามหลักเกณฑ์ที่คณะกรรมการนโยบายกำหนด
				-กรณีที่ไม่ต้องทำสัญญาหรือข้อตกลงเป็นหนังสือไว้ต่อกันก็ได้ ได้แก่
					1.วงเงินเล็กน้อยตามที่กำหนดในกฎกระทรวง แต่ต้องมีหลักฐานในการจัดซื้อจัดจ้างนั้น
					2.การออกกฎกระทรวงจะกำหนดวงเงินเล็กน้อยให้แตกต่างกันตามขนาดหรือประเภทของหน่วยงานของรัฐได้
			มาตรา 100 การบริหารสัญญา ให้ผู้มีอำนาจแต่งตั้งคณะกรรมการตรวจรับพัสดุ เพื่อรับผิดชอบการบริหารสัญญาหรือข้อตกลงและการตรวจรับพัสดุ
				-องค์ประกอบคณะกรรมการ/องค์ประชุมและหน้าที่ของคณะกรรมการตรวจรับพัสดุให้เป็นไปตามระเบียบที่รัฐมนตรีกำหนด
				-กรณีที่มีการจัดจ้างจัดจ้างวงเงินเล็กน้อย จะแต่งตั้งบุคคลหนึ่งบุคคลใด ที่มิใช่ผู้จัดซื้อจัดจ้างเป็นผู้ตรวจรับพัสดุก็ได้


การงด/...

			การงด ลดค่าปรับ หรือขยายเวลาทำการตามสัญญา/ข้อตกลง ให้อยู่ในดุลพินิจของผู้มีอำนาจที่จะพิจารณาได้ตามจำนวนวันที่เกิดเหตุจริงเฉพาะกรณีดังนี้
				1.เหตุเกิดจากความผิด/หรือความบกพร่องของหน่วยงานของรัฐ
				2.เหตุสุดวิสัย
				3.เหตุเกิดจากพฤติการณ์ อันหนึ่งอันใดที่คู่สัญญาไม่ต้องรับผิดชอบตามกฎหมาย
				4.เหตุอื่นตามระเบียบที่รัฐมนตรีกำหนด
			เหตุบอกเลิกสัญญา ข้อตกลง ให้อยู่ในดุลพินิจของผู้มีอำนาจที่จะบอกเลิกกับคู่สัญญาเฉพาะกรณีดังนี้
				1.เหตุตามที่กฎหมายกำหนด
				2.เหตุอันที่ผู้ขาย/รับจ้างไม่สามารถส่งมอบงาน หรือทำงานแล้วเสร็จภายในระยะเวลากำหนด
				3.เหตุอื่นตามที่กำหนดไว้ในพระราชบัญญัตินี้ หรือในสัญญาหรือข้อตกลง
				4.เหตุอื่นตามระเบียบที่รัฐมนตรีกำหนด
			หมวด 12 การทิ้งงาน  มาตรา 109 – มาตรา 111 
				เหตุลงโทษผู้ยื่นข้อเสนอที่ได้รับการคัดเลือก/คู่สัญญา/ผู้รับจ้างช่วงที่หน่วยงานของรัฐอนุญาตให้ทำงานได้ เป็นผู้ทิ้งงาน  (ปลัดกระทรวงการคลังมีอำนาจในการทิ้งงาน) กรณีดังนี้
					1.ผู้ยื่นข้อเสนอได้รับคัดเลือกไม่ยอมทำสัญญา/ข้อตกลง โดยไม่มีเหตุอันควร
					2.คู่สัญญา/ผู้รับจ้างช่วงฯ ไม่ปฏิบัติตามสัญญา โดยไม่มีเหตุอันควร
					3.ผู้ยื่นข้อเสนอ/คู่สัญญา ขัดขวางการแข่งขันราคาอย่างเป็นธรรม/ไม่สุจริต
					4.ผลการปฏิบัติงานของที่ปรึกษา บกพร่อง/ผิดพลาด/ก่อให้เกิดความเสียหายร้ายแรง
					5.ผู้ให้บริการจ้างออกแบบหรือควบคุมงานก่อสร้าง หรือผู้ประกอบการงานก่อสร้าง ไม่ปฏิบัติตามมาตรา 88
					6.การกระทำอื่นตามที่กำหนดในกฎกระทรวง
			หมวด 13 การบริหารพัสดุ มาตรา 112 – มาตรา 113 
				1.การยืม มีหลักเกณฑ์ดังนี้
					-การให้ยืม/นำพัสดุไปใช้ ที่มิใช่ประโยชน์ของรัฐทำไม่ได้

-หลักเกณฑ์/...

					-หลักเกณฑ์การยืม
						-ยืมใช้ระหว่างหน่วยงานของรัฐ  หัวหน้าหน่วยงานผู้ให้ยืมอนุมัติ
						-ยืมใช้ในหน่วยงานเดียวกัน หัวหน้าหน่วยงานที่รับผิดชอบพัสดุอนุมัติ
						-หน่วยงานเดียวกันยืมไปใช้นอกหน่วยงาน หัวหน้าหน่วยงานที่รับผิดชอบพัสดุอนุมัติ
					-ทำหลักฐานการยืมไว้เป็นหลักฐาน เมื่อครบกำหนดผู้ให้ยืมมีหน้าที่             ทวงคืน
					-การส่งคืน 
-ยืมพัสดุคงรูป ส่งคืนในสภาพใช้การได้เรียบร้อยหากชำรุดต้องซ่อมแซมให้อยู่ในสภาพเดิม หรือชดใช้เงินตามสภาพที่เป็นอยู่ในขณะยืม
-การยืมใช้สิ้นเปลือง ยืมกรณีจำเป็นเร่งด่วน หากจัดหาจะไม่ทันการ ผู้ยืมต้องจัดหาพัสดุประเภท ชนิด ปริมาณเช่นเดียวกันมาส่งคืน เว้นแต่ หัวหน้าหน่วยงานจะอนุมัติเป็นอย่างอื่น
			การควบคุมพัสดุ
			1.การบันทึกทะเบียนคุมทรัพย์สิน พัสดุไม่ว่าจะได้มาด้วยประการใด ให้อยู่ในความควบคุมตามระเบียบนี้
			2.การเบิกจ่ายพัสดุ หัวหน้าหน่วยงานที่ใช้พัสดุเป็นผู้เบิก หัวหน้าผู้ทำหน้าที่ควบคุมพัสดุเป็นผู้สั่งจ่าย
			3.การตรวจสอบพัสดุประจำปี ก่อนสิ้นปีงบประมาณหรือปีปฏิทิน ให้แต่งตั้งผู้ตรวจสอบพัสดุประจำปี คนหนึ่งหรือหลายคน เริ่มตรวจสอบวันเปิดทำการแรกของปีแล้วกรณี และตรวจให้เสร็จภายใน 30 วันทำการ นับแต่เริ่มตรวจสอบและรายงานผล ส่งหัวหน้าหน่วยงานของรัฐหน่วยงานภูมิภาค ส่งสำเนาให้ต้นสังกัดด้วยและสำเนาส่ง สตง.
			การจำหน่ายพัสดุ
			-ขาย/วิธีทอดตลาด
			-โอน
			-แลกเปลี่ยน
			-แปรสภาพหรือทำลาย
			-ดำเนินการให้แล้วเสร็จภายใน 60 วันแต่วันที่หัวหน้าหน่วยงานสั่งการ

หมวด 14/...

			หมวด 14 การอุทธรณ์ มาตรา 114 – มาตรา 119
			ผู้ยื่นข้อเสนอจัดซื้อ/จ้างกับหน่วยงานของรัฐ มีสิทธิอุทธรณ์เกี่ยวกับการจัดซื้อ/จ้างพัสดุ ในกรณีที่เห็นว่าหน่วยงานของรัฐไม่ปฏิบัติตามพระราชบัญญัตินี้ กฎกระทรวง ระเบียบ หรือประกาศที่ออกตามพระราชบัญญัตินี้ เป็นเหตุให้ตนไม่ได้การประกาศเป็นผู้ชนะหรือไม่ได้รับการคัดเลือกเป็นคู่สัญญา
			การยื่นอุทธรณ์ ในกรณีที่ไม่สามารถกระทำได้ 
				1.การเลือกใช้วิธีจัดซื้อจัดจ้างหรือเกณฑ์การพิจารณาผลตาม พรบ.นี้ของหน่วยงานของรัฐ
				2.การยกเลิกจัดซื้อจัดจ้างตามมาตรา 67
				3.กรณีอื่นตามที่กำหนดในกฎกระทรวง
			การอุทธรณ์ต้องทำเป็นหนังสือ ใช้ถ้อยคำสุภาพ ระบุข้อเท็จจริงและเหตุผลการอุทธรณ์ให้ชัดเจน แนบเอกสารหลักฐานที่เกี่ยวข้อง กำหนดระยะเวลาอุทธรณ์ ภายใน 15 วันทำการนับแต่ประกาศผลในระบบเว็บไซต์กรมบัญชีกลาง กำหนดระยะเวลาพิจารณาอุทธรณ์ของหน่วยงานของรัฐให้แล้วเสร็จภายใน 7 วันทำการนับแต่วันที่ได้รับอุทธรณ์
			หมวด 15 บทกำหนดโทษ  มาตรา 120 – มาตรา 121 ผู้ใดเป็นเจ้าหน้าที่/ผู้มีอำนาจหน้าที่เกี่ยวข้องกับการพัสดุ		
			1.ปฏิบัติ ละเว้นการปฏิบัติหน้าที่ตามที่ออกใน พรบ. กฎกระทรวง ระเบียบ ประกาศนี้ โดยมิชอบ เพื่อให้เกิดความเสียหายแก่ผู้หนึ่งผู้ใด หรือโดยทุจริต ต้องระวางโทษจำคุกตั้งแต่ 1 ปี ถึง 10 ปี หรือปรับตั้งแต่ 2 หมื่นบาท ถึง 2 แสนบาท หรือทั้งจำทั้งปรับ ผู้ใช้/หรือผู้สนับสนุนรับโทษเช่นเดียวกัน		
		9.ความรู้ที่ได้นำไปปฏิบัติในตำแหน่งหน้าที่ คือ
			-เข้าใจในระบบการจัดซื้อจัดจ้างและควบคุมพัสดุและปฏิบัติงานเป็นไปตามแนวทางพระราชบัญญัติการจัดซื้อจัดจ้างและการบริหารพัสดุภาครัฐ พ.ศ.2560  
			-ดำเนินการปฏิบัติงานในขั้นตอนการจัดซื้อจัดจ้างด้วยวิธีการอิเล็กทรอนิกส์ ในระบบ e-GP  (e-Market และ e-Bidding) ได้ถูกต้องตามแนวทางที่พระราชบัญญัติการจัดซื้อจัดจ้างและการบริหารพัสดุภาครัฐ พ.ศ.2560  ได้กำหนดไว้
		10.ปัญหาและอุปสรรคที่พบเจอจากการสัมมนา คือ
			-ไม่ได้ฝึกการทดลองใช้ระบบการจัดซื้อจัดจ้างด้วยวิธีอิเล็กทรอนิกส์ e-GP (ระยะใหม่)              ในระบบวิธีตลาดอิเล็กทรอนิกส์ (e-Market) และวิธีประกวดราคาอิเล็กทรอนิกส์ (e-Bidding) ทำให้ไม่สามารถทราบปัญหาและแนวทางแก้ไขปัญหาเมื่อนำมาปฏิบัติงานจริง
			-ระยะเวลาในการฝึกอบรมน้อยเกินไปเมื่อเปรียบเทียบกับเนื้อหาในการบรรยาย ทำให้ผู้บรรยายไม่สามารถบรรยายเนื้อหาความรู้ได้ละเอียดและครบถ้วน

11.ความต้องการ/...
-23-
		11.ความต้องการสนับสนุนจากผู้บังคับบัญชา 
			-สนับสนุนให้เข้ารับการฝึกอบรมเกี่ยวกับงานด้านพัสดุเพื่อให้มีความรู้ความเข้าใจในการปฏิบัติงานด้านพัสดุตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ.2560 มากขึ้น
		12.ข้อเสนอแนะ-

